দিল্লীত চলি থকা বিশ্ব মহিলা বক্সিঙত শক্তিশালী প্ৰতিদ্বন্দ্বীক ঘটুৱাই অসমৰ দুগৰাকী যুৱতী বক্সাৰে কোৱাৰ্টাৰত প্ৰৱেশ কৰি অসমলৈ গৌৰৱ কঢ়িয়াই আনিছে।
আজি অনুষ্ঠিত ৬৯ কিলোগ্ৰাম শাখাৰ এখন খেলত লাভলিনা বৰগোহাঁয়ে পানামাৰ অলিম্পিয়ান বক্সাৰ এথেইনা বাইলনক স্পষ্ট ৫-০ৰ ব্যৱধানত হৰুৱায়।
জাৰ্মানীৰ প্ৰতিদ্বন্দ্বীৰ বিৰুদ্ধে ৰিঙত অসমৰ ভাগ্যৱতী কছাৰী (ৰঙা জাৰ্ছি)।
লাভলিনা বৰগোহাঁয়ে কোৱাৰ্টাৰ ফাইনেলত প্ৰৱেশ কৰাৰ সমান্তৰালভাৱে ৮১ কিলোগ্ৰাম শাখাত ভাগ্যৱতী কছাৰীয়ে জাৰ্মানীৰ আইৰিনা নিকোলেতা ছোনবাৰজাৰক হৰুৱাই কোৱাৰ্টাৰ ফাইনেলত প্ৰৱেশ কৰে।
দুয়োগৰাকী খেলুৱৈয়ে আজি বেচ উজ্জীৱিত প্ৰদৰ্শন আগ বঢ়ায়। লাভলিনাই ৫-০ৰ ব্যৱধানত জিকাৰ বিপৰীতে ৪-১ৰ ব্যৱধানত জয় সাব্যস্ত কৰে।
দুয়োগৰাকীয়ে ছেমিৰ বাবে অহা ২০ নৱেম্বৰত ৰিঙত নামিব। লাভলিনাই অষ্ট্ৰেলিয়াৰ স্কট কেৰ বিৰুদ্ধে আৰু ভাগ্যৱতীয়ে কলম্বিয়া আৰু ইউক্ৰেইনৰ প্ৰতিদ্বন্দ্বীৰ মাজত হ'ব লগীয়া খেলৰ বিজয়ীৰ বিৰুদ্ধে খেলিব।
পানামাৰ প্ৰতিদ্বন্দ্বীৰ বিৰুদ্ধে ৰিঙত অসমৰ লাভলিনা বৰগোহাঁই (নীলা জাৰ্ছি)।
উল্লেখযোগ্য যে দিল্লীত যোৱা ১৫ নৱেম্বৰৰ পৰা হৈ থকা বিশ্ব মহিলা চেম্পিয়নশ্বিপত ৩৫ বছৰীয়া মেৰী কমকে ধৰি ভাৰতৰ হৈ উত্তৰ পূবৰ বহু কেইগৰাকী যুৱতী/মহিলাই দমনীয় প্ৰদৰ্শন আগ বঢ়াই আছে। প্ৰতিযোগিতাখনৰ অহা ২৪ নৱেম্বৰত সামৰণি পৰিব।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
